b'\n_START_ARTICLE_\nNiigata minamatska bolezen\n_START_SECTION_\nOdkritje\n_START_PARAGRAPH_\nDrugi izbruh minamatske bolezni v prefekturi Niigata so odkrili na zelo podoben na\xc4\x8din kot prvotni izbruh v prefekturi Kumamoto. Od jeseni 1964 do pomladi 1965 so ma\xc4\x8dke, ki so \xc5\xbeivele ob bregovih reke Agano, ponorele in umrle\xc2\xa0: " ... ena ma\xc4\x8dka je za\xc5\xa1la v majhen glinen \xc5\xa1tedilnik z gore\xc4\x8dim ogljem. Njene o\xc4\x8di so bile raz\xc5\xa1irjene , med slinjenjem, kr\xc4\x8di in \xc4\x8dudnimi kriki je ma\xc4\x8dka izdahnila". Ti \xc4\x8dudni simptomi so se s\xc4\x8dasoma za\xc4\x8deli pojavljati tudi pri ljudeh . Profesor Tadao Tsubaki z univerze Niigata je preu\xc4\x8dil dva bolnika v aprilu in maju 1965 in posumil na minamatsko bolezen. Raven \xc5\xbeivega srebra v laseh enega od bolnikov je bila 390 ppm. O izbruhu zastrupitve z organskim \xc5\xbeivim srebrom v pore\xc4\x8dju reke Agano je poro\xc4\x8dal oblastem v prefekturi 31. maja in svoje ugotovitve predstavil javnosti 12. junija .\n_START_SECTION_\nPreiskava\n_START_PARAGRAPH_\nV letih 1965 in 1966 so raziskovalci iz raziskovalne skupine univerze Kumamoto ( vzpostavljene za preiskavo prvotnega izbruha ) in dr Hajime HOSOKAWA (nekdanji predstojnik bolni\xc5\xa1nice Chisso ) prinesli svoje bogate izku\xc5\xa1nje iz Minamata in jih uporabili pri Niigata izbruhu. Mnoge lekcije pridobljene iz Minamata so omogo\xc4\x8dile, da je preiskava o vzrokih izbruha potekala veliko bolj gladko kot v Minamata. Oblast v prefekturi, univerza Niigata, dr\xc5\xbeavljanske organizacije in vsi lokalni ljudje so delali skupaj, da bi odkrili vzrok. V marcu 1966 je bilo poro\xc4\x8dano, da je odpadna voda v obratu tovarne osumljena kot vir onesna\xc5\xbeevanja, in v septembru istega leta je ministrstvo za zdravje objavilo, da je odkrito metilirano \xc5\xbeivo srebro v mahu na izhodu iz tovarne Showa Denko v naselju Kanose .\n_START_SECTION_\nOdziv dru\xc5\xbebe Showa Denko\n_START_PARAGRAPH_\nDru\xc5\xbeba Showa Denko se je odzvala na izbruh Niigata minamatske bolezni na podoben na\xc4\x8din kot se je tovarna Chisso odzvala v Minamata. Posku\xc5\xa1ali so diskreditirati raziskovalce in predlagali tudi svojo teorijo. Dru\xc5\xbeba je izdala bro\xc5\xa1ure z informacijami, ki so njihove odpadne vode zavra\xc4\x8dale kot vzrok bolezni in predlagale, da bi lahko bil vzrok vstop " kemikalij iz kmetijskih odpadih vod" v reko po potresu v Niigata leta 1964 .\n_START_SECTION_\nTo\xc5\xbeba\n_START_PARAGRAPH_\nZa razliko od svojih kolegov iz Minamata so \xc5\xbertve onesna\xc5\xbeenja iz tovarne Showa Denka \xc5\xbeivele zelo dale\xc4\x8d in niso imele posebne povezave s tovarno. Rezultat tega je bil, da je lokalna skupnost veliko bolj podpirala skupine pacientov v to\xc5\xbebi vlo\xc5\xbeeni zoper dru\xc5\xbebo marca 1968. Niigata to\xc5\xbeba je bila vlo\xc5\xbeena le tri leta po tem, ko je bil zbruh objavljen. Nasprotno je bila prva Minamata to\xc5\xbeba vlo\xc5\xbeena leta 1969, trinajst let po tem, ko je bil prvotni izbruh odkrit._NEWLINE_26. septembra 1968 je vlada objavila uradni sklep o vzroku Niigata minamatske bolezni . V poro\xc4\x8dilu je bilo navedeno , da \xc4\x8deprav so " okoli\xc5\xa1\xc4\x8dine zastrupitve zelo zapletene in jih je te\xc5\xbeko poustvariti ", se je \xc5\xbeivo srebro verjetno izpu\xc5\xa1\xc4\x8dalo iz obrata Kanose v dalj\xc5\xa1em \xc4\x8dasovnem obdobju. Vendar pa poro\xc4\x8dilo ne izklju\xc4\x8duje drugih vzrokov in Masao Yasunishi predsednik dru\xc5\xbebe Showa Denko je vztrajal, da tovarna ni bila vzrok izbruha._NEWLINE_Niigata to\xc5\xbeba je bila na koncu uspe\xc5\xa1na in 29. septembra 1971 je sodi\xc5\xa1\xc4\x8de ugotovilo, da je dru\xc5\xbeba Showa Denko kriva zaradi malomarnosti. Dru\xc5\xbeine umrlih in bolnikov s prirojeno boleznijo so prejele po 10 milijonov JPY, pre\xc5\xbeivelim bolnikom je bilo dodeljeno med 1 milijonom in 10 milijoni JPY odvisno od simptomov, oku\xc5\xbeenim z \xc5\xbeivim srebrom po 400.000 JPY, in 300.000 JPY so prejele nose\xc4\x8dnice, katerim je bil svetovan splav zaradi nevarnosti, ki jo bolezen predstavlja za \xc5\xa1e nerojene otroke._NEWLINE_Dru\xc5\xbeinski \xc4\x8dlan umrlega bolnika je pri\xc4\x8dal na sodi\xc5\xa1\xc4\x8du: "Moj o\xc4\x8de je norel kot divja zver in nato umrl - izmu\xc4\x8den, v bole\xc4\x8dinah ... kot pes. "_NEWLINE_Dogodki v Niigata so spro\xc5\xbeili spremembe v odzivu na prvotni Minamata incident. Znanstvene raziskave izvedene v Niigata so prisilile v ponovno preu\xc4\x8ditev raziskav narejenih v Minamata in odlo\xc4\x8ditev bolnikov iz Niigata, da to\xc5\xbei podjetje, ki onesna\xc5\xbeuje, je omogo\xc4\x8dila, da se lahko enaka re\xc5\xa1itev upo\xc5\xa1teva tudi v primeru Minamata. Masazumi Harada je dejal: "Mogo\xc4\x8de se sli\xc5\xa1i \xc4\x8dudno ampak, \xc4\x8de druga minamatska bolezen ne bi izbruhnila, zdravstveni in socialni napredek dose\xc5\xbeen sedaj v Kumamoto ... ne bi bil mogo\xc4\x8d."'